joelniklaus/EU_Wikipedias huggingface dataset:
Hämeenlinnan Lentopallokerho

Hämeenlinnan Lentopallokerho on hämeenlinnalainen naisten ja tyttöjen lentopalloon erikoistunut urheiluseura. Se perustettiin vuonna 1993, ja sen edustusjoukkue pelasi menestyksekkäästi liigassa aluksi nimellä Hämeenlinnan Tarmo-Volley, sitten Vanajan Racing Club ja vuodesta 2008 yhteistyössä Hämeenlinnan Pallokerhon kanssa nimellä HPK Naiset. Vuodesta 2018 edustusjoukkue on pelannut Hämeenlinnan Lentopallokerhon nimellä.

Seura on voittanut Hämeenlinnan Tarmo-Volleyn ja Vanajan Racing Clubin nimellä kahdeksan Suomen-mestaruutta ja HPK-Naisten nimellä kaksi Suomen-mestaruutta. Suomen Cupin se on voittanut viisi kertaa. Viimeisimmän nimenmuutoksen jälkeen edustusjoukkue on saavuttanut SM-hopeaa 2019 sekä SM-pronssia 2021 ja 2022.

Lähteet

Aiheesta muualla 
 Seuran kotisivu

Suomalaiset lentopalloseurat
Hämeenlinnalaiset urheiluseurat
Vuonna 1993 perustetut urheiluseurat
Jenna Ylivainio

Jenna Ylivainio (s. 27. maaliskuuta 2003) on suomalainen lentopalloilija, pelipaikaltaan passari ja pituudeltaan 180-senttimetrinen. Hän on pelannut Mestaruusliigassa kaudesta 2018–2019 lähtien kasvattajaseuransa Hämeenlinnan Lentopallokerhon joukkueessa. Hän saavutti SM-hopeaa vuonna 2019 sekä SM-pronssia vuosina 2021 ja 2022.

Lähteet 

Suomalaiset lentopalloilijat
Vuonna 2003 syntyneet
Elävät henkilöt
Bettina Yli-Sissala

Bettina Yli-Sissala (s. 15. syyskuuta 2000) on suomalainen lentopalloilija, pelipaikaltaan keskitorjuja ja pituudeltaan 180-senttimetrinen. Hän on edustanut Mestaruusliigassa Nurmon Jymyä kausina 2017–2019, Pölkky Kuusamoa kaudella 2019–2020 ja Hämeenlinnan Lentopallokerhoa kaudesta 2020–2021 alkaen. Hänen kasvattajaseuransa on Alajärven Ankkurit, ja ennen siirtymistään Nurmoon hän pelasi 1-sarjaa Kuortaneen joukkueessa. Yli-Sissala saavutti SM-pronssia vuosina 2021 ja 2022.

Lähteet 

Suomalaiset lentopalloilijat
Vuonna 2000 syntyneet
Elävät henkilöt
Søren Pape Poulsen

Søren Pape Poulsen (s. 31. joulukuuta 1971 Bjerringbro) on tanskalainen konservatiivisen kansanpuolueen poliitikko ja puolueensa puheenjohtaja vuodesta 2014.

Pape Poulsen on istunut kansankäräjillä vuodesta 2015 ja hän oli Tanskan oikeusministeri vuosina 2016–2019. Vuosina 2010–2014 hän oli Viborgin pormestari.

Elokuussa 2022 Pape Poulsen ilmoitti pyrkivänsä pääministeriksi vuoden 2023 kansankäräjävaaleissa. Oikeistoblokilla on näin ollen kaksi pääministeriehdokasta, sillä myös Venstren puheenjohtaja Jakob Ellemann-Jensen pyrkii virkaan.

Yksityiselämä
Pape Poulsen on koulutukseltaan opettaja ja on myös toiminut kyseisessä ammatissa vuosina 1999–2010.

Pape Poulsenin aviomies oli dominikaanilainen Josue Medina Vasquez, mutta 14. syyskuuta 2022 Pape Poulsen ilmoitti parin eroavan.

Lähteet

Aiheesta muualla
 Søren Pape Poulsen Tanskan kansankäräjien verkkosivuilla 

Tanskan oikeusministerit
Tanskalaisten puolueiden puheenjohtajat
Pormestarit
Tanskalaiset opettajat
Vuonna 1971 syntyneet
Elävät henkilöt
Yhdeksän jalokiven ritarikunta

Yhdeksän jalokiven ritarikunta, virallisesti Iänikuinen ja hyväenteinen yhdeksän jalokiven ritarikunta (), on thaimaalainen ritarikunta. Sen perusti kuningas Rama IV vuonna 1851.

Ritarikunnan tunnukset koostuvat kolmesta osasta:

 Ritarikunnan olkanauha, jossa roikkuu riipus (naiset kiinnittävät nauhan rintaansa).
 Rintatähti, joka kiinnitetään puvun vasemmalle puolelle
 Kultasormus, jota kannetaan oikeassa etusormessa

Tunnustus voidaan myöntää Thaimaan kuningasperheen jäsenille tai sellaisille maallikoille, jotka ovat tehneet erityisen merkittävän teon buddhalaisuuden hyväksi. Ritarikunnassa saa olla kerrallaan vain 27 jäsentä.

Lähteet 

Thaimaalaiset ritarikunnat
Buddhalaisuus Thaimaassa
Moontalk

Moontalk Oy on suomalainen operaattorialan SaaS-yritys, joka kehittää ja tarjoaa yritysten mobiilivaihde- ja kommunikaatioteknologiaa ja -palveluita. Huhtikuussa 2021 päättyneellä tilikaudella yhtiön liikevaihto oli 5,4 miljoonaa euroa. Yhtiö perustettiin vuonna 1995 ja ennen vuotta 2022 yhtiö toimi Mustalinja nimellä. Suomessa yhtiöllä on yli 1 000 asiakasta ja yhtiön asiakkaisiin lukeutuu esimerkiksi Kamux, Renta, Saka, Vesivek, Rinta-Joupin Autoliike ja Rakennusyhtiö Lehto. Yhtiön toimitusjohtajana on toiminut vuodesta 2010 lähtien Jussi Patopuro. Yhtiön pääkonttori on Oulussa.

Ratkaisut 
Moontalk kehittää ja tarjoaa yritysten mobiilivaihde- ja kommunikaatioteknologiaa. Yhtiön ydintuote on SaaS-pohjainen Mustalinja-mobiilivaihde yritysten puhelinliikenteen hallintaan. Helmikuussa 2022 yhtiön lanseerasi Moontalk Out -nimisen työkalun, jolla organisaatiot voivat toteuttaa, seurata ja mitata asiakaskontaktointia ajasta, paikasta ja laitteesta riippumatta. Palvelu on tarkoitettu etenkin niille yrityksille, jotka tekevät yrityksestä ulospäin suuntautuvia soittotehtäviä.

Historia 
Moontalk perustettiin vuonna 1995. Varhainen liiketoiminta oli Apple-tuotteiden jälleenmyynti ja konsultointi yrityksille. Yhtiön nykyiset omistajat ostivat yrityksen vuonna 2010, mistä lähtien yhtiö alkoi keskittymään operaattoriliiketoimintaan. Yhtiöön sijoittajia ovat esimerkiksi Kyösti Kaikkonen. Vuoden 2022 aikana yhtiö aloittaa kansainvälistymisen. Osana kansainvälistymistä yritys muutti brändiään ja vaihtoi nimensä Mustalinjasta Moontalkiksi. Ensimmäisessä vaiheessa Moontalk aikoo laajentua Ruotsiin.

Yhteistyö ja kumppanuudet 
Elisa ja Moontalk tekevät yhteistyötä mobiilipalveluiden tuottamisessa suomalaisille pk-asiakkaille. Uudenlaisessa yhteistyömallissa Moontalk tuottaa yrityksille suunnattua Mustalinja-mobiilivaihdepalvelua ja Elisa mobiililiittymien kautta käytettävät matkaviestinpalvelut.

Lähteet 

Suomalaiset yritykset
Qamil Sämiğullin

Qamil Iskändär ulı Sämiğullin (ven. Камиль Искандерович Самигуллин, Kamil Iskanderovitš Samigullin; s. 22. maaliskuuta 1985, Marin ASNT) on tataarilainen mufti, joka toimii puheenjohtajana Tatarstanin tasavallan muslimien henkisessä hallituksessa (Tatarstan Cömhüriyate Möselmannarınıñ Diniya Näzaräte). Hän on myös hanafitutkija sekä maturiditeologi.

Lähteet

Aiheesta muualla 

 Haastattelu tataarin kielellä

Tataarit
Vuonna 1985 syntyneet
Elävät henkilöt

Islamin tutkijat
İlham Şakirov

İlham Ğilmetdin ulı Şakirov (ven. Ильгам Гильмутдинович Шакиров, Ilgam Gilmutdinovitš Šakirov, 15. helmikuuta 1935 - 16. tammikuuta 2019) oli tataarilainen laulaja (baritoni), palkittu kansantaiteilija, Abdulla Tukain mukaan nimetyn filharmonisen seuran keulahahmo.

Vuonna 1968 Şakirov vieraili Suomessa paikallisen tataariyhteisön keskuudessa. Hän, muutama muu Venäjän tataarimuusikko sekä Ymär Daher tapasivat tuolloin presidentti Urho Kekkosen.

Lähteet

Katso myös
 Röstäm Yäxin

Aiheesta muualla 

 Илһам Шакиров - youtube (tataarin kielellä)

Vuonna 1935 syntyneet
Vuonna 2019 kuolleet
Tataarit
Laulajatyngät
Emil Cäläletdinov

Emil Usman ulı Cäläletdinov (ven. Эмиль Усманович Заляльдинов, Emil Usmanovitš Zaljaldinov; s. 2. heinäkuuta 1933, Samarkand, Uzbekistanin SNT) on tataarilainen laulaja, palkittu kansantaiteilija.

Vuosina 1954-1957 Cäläletdinov palveli Neuvostoliiton armeijassa. Vuonna 1957 hän meni lauluosastolle Taškentin osavaltion konservatorioon, jossa hän opiskeli kaksi vuotta. Vuonna 1959 hän meni Kazaniin ja aloitti Kazanin valtion konservatoriossa V. Voronovin alaisena. 

Valmistuttuaan menestyksekkäästi Kazanin konservatoriosta vuonna 1962 hänestä tuli tataarilaisen filharmonian solisti, jossa hän työskenteli oopperan ja kamarimusiikin osastolla aina vuoteen 1992 asti. Cäläletdinov on ollut aktiivinen musiikin parissa vielä vanhuusvuosinaan.

Lähteet

Aiheesta muualla 

 Cäläletdinov - youtube

Tataarit
Vuonna 1933 syntyneet
Elävät henkilöt
Sanuli

Sanuli on avoimen lähdekoodin verkkosanapeli. Peli on ohjelmoitu Rustilla ja lisensoitu avoimella MIT-lisensillä.

Sanuli on saanut inspiraationsa Wordle-pelistä ja pelissä yhdistyy Hirsipuu- sekä Mastermind-pelit.

Pelaaminen 
Pelissä pelaaja yrittää arvata sanan viidellä (tai pelimuodosta riippuen kuudella) yrityksellä. Pelaajan arvattua sanaa, kirjaimet värjätään eri värein. Harmaa: kirjainta ei löydy sanasta lainkaan. Keltainen: kirjain löytyy sanasta, mutta on arvauksessa väärällä paikalla. Vihreä: kirjain on arvauksessa oikealla paikalla. Yleensä sanat ovat Sanulissa perusmuotoisia sanoja, mutta ne eivät välttämättä ole yleiskieltä. Omia sanulien arvauksia on mahdollista jakaa muille.

Sanulissa on erilaisia vaikeustasoja ja pituisia sanuleja. Peruspelin lisäksi on myös erilaisia pelimuotoja, kuten päivän sanuli, sanuliketju ja neluli. Päivän sanulit tulevat omalta listaltaan ja ovat aina samoja kaikille pelaajille tiettynä päivänä. Sanuliketjussa jos arvaat sanulin, on se suoraan ensimmäinen arvaus seuraavaan peliin. Näin pelaaja joutuu sopeutumaan vaihtuviin alkuarvauksiin, ja peli on hieman vaikeampi. Nelulissa ratkaistaan samalla kertaa neljää eri sanulia samoilla arvauksilla. Tavoite on saada kaikki neljä sanulia ratkaistua yhdeksällä arvauksella.

Toteutus 
Pelin Sanuli.fi-ilmentymä käyttää sanalistojensa lähteenä Kotimaisten kielten keskuksen avoimia aineistoja.

Vastaanotto 
2022 helmikuun alussa Sanuli.fi:tä ladattiin viisisataatuhatta kertaa. Sanuli-pelien tuloksia on myös jaettu ahkerasti sosiaalisessa mediassa.

Lähteet 
 Sanuli ja muut simppelit sanapelit villitsevät – Aristoteleen kantapää, podcast-jakso Sanulista

Aiheesta muualla 

 Sanuli
 Sanulin Git-arkisto

Sanapelit
Kolme puhdasta

Kolme puhdasta ovat taolaisen panteonin korkeimpia jumalia. Ne toimivat taolaisuuden kannalta samalla tavalla kuin kristinuskon pyhä kolminaisuus (Isä, Poika ja Pyhä Henki) tai buddhalaisuuden Trikaya (Dharmakaya, Samboghakaya ja Nirmanakaya). Ne edustavat kaikkia eläville olennoille luontaisen jumaluuden kolmea aspektia.

Lähteet 

Taolaisuus
Traded Dreams

Traded Dreams on Temple Ballsin debyyttialbumi, joka julkaistiin 24. helmikuuta 2017.

Kappaleet

Arvostelut 
 Desibeli.net: 
 Imperiumi: 8½/10
 Kaaoszine: 8½/10
 Nousu.net: 
 Soundi:

Lähteet 

Vuoden 2017 esikoisalbumit
Untamed

Untamed on Temple Ballsin toinen studioalbumi, joka julkaistiin 8. maaliskuuta 2019.

Kappaleet

Arvostelut 
 Desibeli.net: 
 Imperiumi: 9+/10
 Kaaoszine: 9/10
 Soundi:

Lähteet 

Vuoden 2019 albumit
Pyromide

Pyromide on Temple Ballsin kolmas studioalbumi, joka julkaistiin 16. huhtikuuta 2021.

Kappaleet

Arvostelut 
 Desibeli.net: 
 Imperiumi: 9/10
 Kaaoszine: 9/10
 Soundi:

Lähteet 

Vuoden 2019 albumit
Niko Härkönen

Niko Härkönen (s. 27. syyskuuta 1986 Turku) on suomalainen jääkiekkovalmentaja, joka on valmentanut Iisalmen Peli-Karhuja kaudesta 2019–2020 asti. Hän on ennen valmentanut muun muassa Kajaanin Hokkia kauden 2016–2017 ja KeuPa HT:tä 2017–2019.

Härkösen ensimmäisellä valmentajakaudella IPK tuli runkosarjassa toiseksi ja seuraavalla kaudella saavutti pronssia.

Härkönen on noussut Iisalmessa ”someilmiöksi”; hänen mukaansa on nimetty muun muassa hampurilainen.

Lähteet 

Suomalaiset jääkiekkovalmentajat
Vuonna 1986 syntyneet
Elävät henkilöt
Tarmo Toikkanen

Tarmo Toikkanen on suomalainen pedagogiikan tutkija, psykologi, kirjailija, kouluttaja ja yrittäjä. Hän on itseoppinut tekijänoikeusasioiden asiantuntija. Toikkanen tunnetaan avoimuuden ja erityisesti avoimen sisällön sekä tieteen edistäjänä. Toikkanen on Creative Commons Suomen vetäjä sekä toiminut keskeisessä roolissa Creative Commons -lisenssien sovittamisessa ja tuomisessa Suomeen. Hän on myös mukana Wikimedia Suomen sekä Open Knowledge Finlandin toiminnassa.

Tunnustuksia 

 Suomen Avoimen tieteen koordinaatio myönsi vuonna 2022 Avoimen oppimisen vaikuttaja -palkinnon Tarmo Toikkaselle "suomalaista avointa oppimista merkittävästi edistäneestä urasta".

Lähteet

Aiheesta muualla 

 Verkkosivusto
 Toikkanen Wikimedia-hankkeissa

Suomalaiset tietokirjailijat
Suomalaiset yrittäjät
Suomalaiset avoimuuden edistäjät
Runkolinja 520

Runkolinja 520 on Helsingin seudun liikenteen suunnittelema uusi runkolinja, jonka liikennöinti on tarkoitus aloittaa vuonna 2023. Linjan reitti kulkee väliä Matinkylä – Leppävaara – Martinlaakso vyöhykkeillä B ja C. Leppävaarassa, Myyrmäessä, ja Martinlaaksossa on vaihtoyhteydet lähijuniin. Matinkylässä on vaihtoyhteys metroon. Linja parantaa Espoon ja Vantaan välisiä poikittaisyhteyksiä. Vuoroväli on pääasiassa kymmenen minuuttia.

Lähteet

Espoon liikenne
Vantaan liikenne
Luisa Casati

Luisa Adele Rosa Maria Amman (1881 – 1957) oli italialainen taiteiden tukija, perijätär, muusa ja julkisuuden henkilö. Upporikkaan perheen tytär eli värikkään ja huomiota herättäneen elämän ja kuoli köyhyydessä.

Elämänvaiheita 
Louisa Casatin isä oli erittäin rikas tekstiilitehtailija. Perheessä kävi vierailulla jopa kuningas Umberto I. Louisa meni 19-vuotiaana naimisiin markiisi Camillo Casati Stampa di Soncinon kanssa ja sai näin uusrikkaiden kadehtiman aatelisarvon. Hän huomasi kuitenkin pian, että aatelisnaisten tekeminen oli erittäin rajoitettua. 

Pitkästynyt Casati aloitti suhteen runoilija Gabriele D’Annunzion kanssa ja rakastavaiset muuttivat yhdessä Venetsiaan. Runoilija ei säästänyt ylisanoja kuvaillessaan rakastettuaan; tämä oli "yhtä vaikeasti tavoitettava kuin Hadeksen varjo". Pariskunta hankki palatsin ja Casati perusti sinne puutarhan, jossa oli tiikeri ja leopardi. Serenissima-nimiselle leopardille hankittiin timanttikaulanauha.

Casati herätti huomiota myös olemuksellaan. Hän oli vahvasti meikattu ja hän liikkui kaupungilla pukeutuneena vain turkkiin ja koruihin. Casati oli julistanut, että haluaa olla taideteos. Taiteilijat kiinnostui Casatista ja hänestä tulikin monen taiteilijan muusa ja mesenaatti.

Vuodet 1918 - 1920 Casati asui Caprilla, ruotsalaisen lääkäri-kirjailijan Axel Munthen vuokralaisena. Hän toi sinne mukanaan pöllön ja gepardin asumaan huvilan puutarhaan ja sisusti huoneen oman tuhlailevan makunsa mukaan. Hän pääsi mukaan dekadentteihin piireihin ja osallistui Villa Lysisin orgiastisiin juhliin. Axel Munthe ei juhlivaa ja dekadenttia vuokralaistaan kauan kestänyt. Vuokralaisen häätäminen oli kuitenkin yllättävän työlästä. 

Taiteilijoista Casati suosi  Augustus Johnia, Filippo Tommaso Marinettia, Jacob Epsteinia, hänellä oli suhde Romaine Brooksin kanssa, Man Rayta ja monia aloittelevia muotisuunnittelijoita. Hän maksoi taiteilijoiden kuluja ja halusi heidän maalaavan ja veistävän hänet "ikuistaakseen hänen kuolemattomuutensa". Hänen erikoinen ulkonäkönsä herätti nyt jo negatiivistakin huomiota, hän söi tuskin mitään ja hänellä epäiltiin olleen kokaiiniriippuvuus. Rahat alkoivat olla 1920-luvun lopulla vähissä, Casati lähetti vanhalle rakastajalleen d’Annunziolle sähkeen jossa pyysi 10 000 liiraa. Runoilija ei vastannut.  

Lopullinen isku tuli vuonna 1929 kun New Yorkin pörssi romahti. Casatille jäi velkaa 25 miljoonaa dollaria. Yksi velkojista oli Coco Chanel. Casati päätyi asumaan Lontooseen pieneen yksiöön. Hänen väitetään viimeisinä vuosinaan penkoneen roskapönttöjä löytääkseen niistä jotain näyttävää päälle puettavaa.

Viitteet

Lisää aiheesta 
 http://www.marchesacasati.com/
 Mesenaatit
 Vuonna 1881 syntyneet
 Vuonna 1957 kuolleet
Malesian kansanliike (puolue)

Malesian kansanliike (, , , lyh. GERAKAN) on malesialainen keskustalainen puolue.

Puolueella on 2 senaattorin paikkaa Malesian ylähuoneessa.

Historia 
Puolue perustettiin vuonna 1968 ja sen tarkoitus oli alusta asti kerätä yhteen Malesian eri etniset ryhmät, kuten malaijit, kiinalaiset ja intialaiset, saman ideologian alle. Tähän ideologiaan kuuluivat puolueen mukaan sosiaalinen oikeus, demokratia, liberalismi ja harmonia eri ryhmien välillä.

Malesian kansanliike muodosti hallituksen ensimmäisen kerran vuonna 1969. Vuosina 1969–2008 puolue oli käytännössä katkeamattomasti Penangin osavaltion valtapuolue.

Vuonna 2006 arvioitiin, että puolueen jäsenistä 80 % oli etniseltä taustaltaan kiinalaisia, 15 % intialaisia ja loput malaijeita sekä muiden ryhmien edustajia.

Ideologia ja kannanottoja 
Puolue on CALD:n täysmääräinen jäsen. Lisäksi se on Liberal Internationalin tarkkailijajäsen.

Puolueohjelmansa mukaan GERAKAN kannattaa mm.:

 Kaikkien malesialaisten asioiden ajamista etniseen taustaan katsomatta
 Yksityisen ja julkisen sektorin parempaa yhteistyötä talouskasvun luomiseksi
 Kovempia panostuksia ympäristönsuojeluun
 Naisten aseman vahvistamista politiikassa
 Rahavallan syntymisen estämistä

Lähteet 

Malesialaiset puolueet
Liberaalit puolueet
Kent Johnson

Kent Johnson (s. 18. lokakuuta 2002 Port Moody, Brittiläinen Kolumbia, Kanada) on kanadalainen jääkiekkoilija. Johnson edustaa NHL-joukkue Columbus Blue Jacketsia. Blue Jackets varasi hänet ensimmäisellä kierroksella 5. varausvuorolla vuoden 2021 varaustilaisuudessa. Hän on pelipaikaltaan keskushyökkääjä ja hänen kätisyytensä on vasen. Ennen NHL-uraansa hän pelasi Michiganin yliopiston joukkueessa. Huhtikuussa 2022 Johnson teki kolmevuotisen tulokassopimuksen Blue Jacketsin kanssa. Johnson on pelannut urallaan kolme NHL:n runkosarjan ottelua ilman tehopisteitä. Tilastot päivitetty 20. huhtikuuta 2022.

Johnson kuului Kanadan joukkueeseen Pekingin talviolympialaisissa 2022. Olympiaturnauksen viidessä ottelussa Johnson teki yhden maalin ja neljä syöttöä eli viisi tehopistettä. Johnson kuului Kanadan joukkueeseen myös alle 20-vuotiaiden MM-kilpailuissa vuonna 2022. Turnauksen kahdessa ottelussa hän teki yhden maalin.

Lähteet 

Kanadalaiset jääkiekkoilijat
Columbus Blue Jacketsin pelaajat
Columbus Blue Jacketsin varaamat pelaajat
Vuonna 2002 syntyneet
Elävät henkilöt
Sexmane

Sexmane (oikealta nimeltään Edward Maximilian Sene (Max Sene), s. 13. lokakuuta 2000 Siilinjärvi) on suomalainen artisti ja lauluntekijä. Sexmane nousi suureen suosioon vuonna 2019 julkaistessaan omakustannealbuminsa Sextapen.

Elämä ja ura 

Sexmane kasvoi nuoruutensa lestadiolaisperheessä Siilinjärvellä. Hän alkoi kirjoittaa musiikkia vuonna 2016. Vuonna 2019 Sexmane julkaisi debyyttilevynsä Sextapen omakustanteena. Albumi pysyi 80 viikkoa Suomen virallisella albumilistalla ja striimasi kultaa. Avausraita Mamalla on Spotifyssä yli 5,5 miljoonaa kuuntelukertaa. Vuoden 2021 lokakuussa Sony julkaisi Sexmanen toisen albumin Väärinymmärretty, albumin myötä Sexmane sai neljä Emma-ehdokkuutta.

Yksityiselämä 

Sexmanen isä on kotoisin Senegalista ja äiti on suomalainen. Perheeseen kuuluu lisäksi neljä veljeä sekä yksi sisko. Hänen isoveljensä on suomalainen muusikko Isaac Sene.

Diskografia

Studioalbumit

Singlet

Vierailijana 

 Pastori Pike: PuhPah (mukana Sexmane ja Ege Zulu, 2019)
 Ibe: Tonnin Stiflat (mukana Sexmane ja william, 2019)
 Keko Salata: 100% (mukana Sexmane ja BESS, 2020)
 william: Sama poika (mukana Sexmane, 2020)
 Cavallini: Kiitollinen (mukana Sexmane, 2021)
 Nebi: Stick (mukana Sexmane, 2021)
 MD$: Nonstop (mukana Sexmane ja B.Baby)
 Figaro: Pellavapää (mukana Sexmane, 2022)
 Costi: Meikä matadori (mukana Sexmane, 2022)
 Isac Elliot: Makso mitä makso (mukana Sexmane, 2022)
 Nebi: Mitä Sä Säädät (mukana Sexmane ja Fage, 2022)
 Ege Zulu: Skene (mukana Sexmane ja Victor Nordis, 2022)

Lähteet 

Suomalaiset hip hop -artistit
Vuonna 2000 syntyneet
Elävät henkilöt
Ğaysä Xösäyenov

Ğaysä Batırgäräy ulı Xösäyenov (, 1928 - 2021, Ufa) oli palkittu baškiirilainen kirjailija ja tiedemies. Xösäyenov kirjoitti yli 50 monografiaa, 400 artikkelia ja julkaisua eri tieteellisiin lehtiin ja kokoelmiin sekä oppikirjoja lukijoille ja muille oppilaitoksille. Hänet tunnetaan myös folkloristi-keräilijänä ja tutkijana. Xösäyenov osallistui lukuisiin arkeografisiin tutkimusmatkoihin. Tutkimusretkien tuloksena löydettiin ainutlaatuisia käsinkirjoitettuja ja varhaisia ​​painettuja kirjoja, joita jaettiin Baškortostanin alueella.

Pääteokset 

 Сборник литературно-критических статей «Некоторые вопросы башкирской советской поэзии», 1957.

 Монографии «Творчество Сайфи Кудаша» (1959), «Народный поэт Нигмати» (1960), «Даут Юлтый. Жизнь и творчество» (1963), «Мустай Карим. Личность. Поэт. Драматург. Прозаик» (1994).

 Книги «Время и поэзия» (1964), «В мире современной литературы» (1973), «Поэты» (1981), «Голос веков» (1984) и др.

 Монография «Пути развития башкирской советской поэзии» (1968)

 Книга «Время. Литература. Писатель» (1978). За эту книгу избранных трудов Г. Хусаинов был удостоен Республиканской премии им. С. Юлаева.

 Монография «Башкирская поэзия» (1982)

 «История башкирской советской литературы» (Уфа, 1967), многотомная «История башкирской литературы».
 Книги о выдающихся личностях башкирского народа «Ризаитдин Фахретдинов», «Мухаметсалим Уметбаев», «Ахметзаки Валиди Туган» (2000), повести «Кисса о героях» (1986) и «Фельдмаршал Пугачева» (1993)

Как писатель Гайса Батыргареевич работает в жанрах исторической прозы и эссеистики:

 Романы «Кровавый 55-й» (1996) и «Батырша» (2005).

 Гайса Батыргареевич — автор учебников, учебных пособий, хрестоматий и научно-методических разработок для башкирских школ. Является составителем, научным редактором научных собраний сочинений отдельных писателей, трудов по различным направлениям.

Lähteet 

 Гуманитарий: Литература. Духовная культура. Фольклор. История. Археография / Г. Б. Хусаинов. — Уфа: Гилем, 2008. — 636 с. (на рус. яз.)

 Равиль Бикбаев. Жизнь и творчество. / Г. Б. Хусаинов. — Уфа: Китап, 2008. — 250 с. (на башк. яз.).

 Даут Юлтый: Жизнь и творчество. авт. Хусаинов Гайса Батыргареевич. Монография. изд. китап. Уфа, 1993.

Aiheesta muualla 

 Dokumentti
 Haastattelu

Vuonna 1928 syntyneet
Vuonna 2021 kuolleet
Tataarit
Tataarinkieliset kirjailijat
Baškiirinkieliset kirjailijat
Laatokan valuma-alue

Laatokan valuma-alue on pääosin Venäjällä, Suomessa ja myös Valko-Venäjällä sijaitseva Nevan vesistöön kuuluva valuma-alue, joka muodostuu niistä vesistöalueista ja -valuma-alueista, laskevat suoraan tai välillisesti Laatokkaan. Laatokan valuma-alueen laskujoki on Neva, joka alkaa Laatokan lounaispäästä ja laskee Pietarissa Itämeren Suomenlahteen. Laatokan valuma-alueen pinta-ala on 258 500 neliökilometriä, josta Laatokan osuus on 17 891 neliökilometriä eli 6,9 % sen valuma-alueesta. Laatokan valuma-alue sisältyy Nevan vesistöalueeseen, joka on 281 600 neliökilometrin laajuinen. Laatokan valuma-alue on 92 % Nevan koko vesistöalueesta.

Pääuoma 
Laatokan valuma-alueen pääuoma muodostaa yläosan Nevan vesistöalueen pääuomasta, joka on 916 kilometriä pitkä. Siitä kun vähentää pois Nevan 74 kilometrin pituuden, saadaan yläpuoliseksi pääuoman pituudeksi 842 kilometriä, ja jos siitä vähentää pois vielä Laatokan järvenselän 121 kilometrinen osuus, jää pääuomasta jäljelle Laatokan yläpuolinen osuus 721 kilometriä.

Valuma-alue 
Laatokan valuma-alue muodostuu muutamasta suuresta valuma-alueesta ja lukuisista pienten jokien ja purojen valuma-alueista. Laatokkaan laskee 3 500 yli 10 kilometriä pitkää jokea ja puroa. Näistä suurimmat joet ovat Vuoksi, Olhavanjoki ja Syväri.

Vuoksen vesistö 

Vuoksen valuma-alue muodostuu haarautuvista Vuoksen jokiuomista, Saimaasta tai, tarkemmin ilmaistuna, Saimaan eri järvialtaiden valuma-alueista. Niiden yhteispinta-ala on 68 700 neliökilometriä.

Olhavanjoen valuma-alue 

Olhavanjoen valuma-alue muodostuu Olhavanjoen sivujokien valuma-alueista ja Ilmajärveen laskevien jokien valuma-alueista. Valuma-alueen kokonaispinta-ala on 80 200 neliökilometriä.

Syvärin valuma-alue 

Syvärin valuma-alue muodostuu Syvärin jokivarren sivujokien valuma-alueista ja Äänisen laskevien jokien valuma-alueesta. Valuma-alueen kokonaispinta-ala on 84 400 neliökilometriä.

Laatokan lähialue 

Kun jätetään huomiotta Laatokkaan laskevaa kolme suurinta jokea, eli Vuoksi, Olhavanjoki ja Syväri, jää jäljelle pienien jokien muodostama valuma-alue. Sitä voisi kutsua Laatokan lähialueeksi, vaikka jotkin joet alkavat Suomen puolelta. Lähialueen kokonaispinta-ala saadaan vähentämällä Laatokan valuma-alueesta kolmen suurimman joen valuma-alueet, jolloin saadaan 25 200 neliökilometriä.

Lähteet

Huomioita

Viitteet
Musa Gäräyev

Musa Ğaysa ulı Gäräyev (ven. Муса Гайсинович Гареев, Musa Gaisinovitš Garejev; 1922 Ufan kuvernementti − 1987) oli palkittu baškiirilainen kenraali joka toimi laivueen komentajana Neuvostoliiton ilmavoimissa toisen maailmansodan aikana. Hän on ainoa baškiiri, jolle on myönnetty "Neuvostoliiton sankari" -titteli kahdesti.

Huomionosoitukset 

 Neuvostoliiton sankari (1945; kahdesti)
 Leninin kunniamerkki (1945)
 Punalipun kunniamerkki (kolmesti; 1943, 1944, 1944)
 Order of Bogdan Khmelnitsky (1943)
 Pyhän Aleksanteri Nevskin ritarikunta (1944)
 Isänmaallisen sodan kunniamerkki (kahdesti; 1945, 1985)
 Työn punalipun kunniamerkki (1971)
 Order of the Red Star (kolmesti; 1943, 1955, 1956)
 Medal "For Courage" (1943)
 campaign and jubilee medals

Lähteet 

Neuvostoliittolaiset kenraalit
Neuvostoliiton sankarit
Vuonna 1922 syntyneet
Vuonna 1987 kuolleet
Rauman Kisa-Veljet

Rauman Kisa-Veljet (lyh. RKV, RK-V tai RauKV) on vuonna 1963 perustettu Raumalla toimiva urheiluseura. 

RKV on tunnettu lähinnä jalkapallojaostostaan. Miesten edustusjoukkue on 1960-luvulla pelannut kolmannella sarjatasolla Maakuntasarjassa ja naisten joukkue osallistui naisten epäviralliseen SM-kilpailuun vuosina 1971, 1972 ja 1973. Vuonna 1996 RKV:n jalkapallojaosto yhdistyi Rauman NMKY:n ja Uotilan Työväen Urheilijoiden jalkapallojaostojen kanssa FC Raumaksi.

Lähteet

Aiheesta muualla 
RKV:n kotisivut

Rauman urheilu
Entiset suomalaiset jalkapalloseurat
Tomas Grekov

Tomas Jan-Christian Grekov (s. 22 maaliskuuta 1995 Jyväskylä) on suomalainen tubettaja ja sisällöntuottaja. Grekov nousi tunnetuksi tuottamalla ja julkaisemalla videosisältöä YouTubessa TOMAS (ent. TJCG)-kanavallaan. Grekovilla on YouTubessa 160 000 tilaajaa sekä Instagram-tilillään yli 85 000 seuraajaa.

Elämä ja ura   
Grekov aloitti Youtube-videoiden tekemisen lukiosta valmistumisen jälkeeen vuonna 2015. Grekov tunnetaan etenkin Instagramissa lifestyle- sekä muotisisällöstään. Viime aikoina Grekov on erikoistunut podcasteihin. Grekovin ensimmäinen podcast oli Parisuhdekriisi, jossa hän esiintyi Miisa Grekovin kanssa. Toinen podcast on nimeltään Äijäcast, jossa Grekovin lisäksi esiintyy Justimusfilmsistä tuttu Sami Harmaala sekä Ristiote-treenikanavan Joonas Haapasaari. Grekovin uusin podcast on nimeltään Ratkaistaan ratkaisemattomia mysteerejä.

Vuonna 2020 Grekov esiintyi Ylen Metsähaaste-sarjassa, joka sai Kultainen Venla -ehdokkuuden.

Yksityiselämä 
Grekov on suorittanut ylioppilastutkintonsa Jyväskylän Cygnaeus-lukiossa, jonka jälkeen hän on opiskellut kauppatieteiden maisteriksi Aalto-yliopistossa. Ennen opintojen alkua Grekov suoritti siviilipalveluksen Keski-Suomen käräjäoikeuden rikososastolla. 

Grekov on naimisissa suomalaisen sisällöntuottajan Miisa Grekovin kanssa.

Grekovin isä on bulgarialainen ja äiti suomalainen.

Lähteet 

Suomalaiset tubettajat
Vuonna 1995 syntyneet
Koillis-Englannin kansanäänestys itsehallinnosta 2004

Koillis-Englannin kansanäänestys itsehallinnosta pidettiin 4. marraskuuta 2004. Kokonaan postitse pidetyssä kansanäänestyksessä Koillis-Englannin asukkailta kysyttiin, haluavatko he alueelle itsehallinnon ja oman lainsäädäntöelimen. Itsehallinnon myötä alueen kreivikunnanvaltuustot olisi lakkautettu ja paikallishallintopiirit olisi uudelleenärjestelty yhtenäishallintopiireiksi, ja uudelle itsehallinnolle olisi myönnetty tiettyjä aiemmin Yhdistyneen kuningaskunnan hallitukselle sekä kreivikunnille kuuluneita tehtäviä. 78 prosenttia äänestäneistä vastusti ehdotusta, ja jokaisessa Koillis-Englannin 23 paikallishallintopiirissä enemmistö äänesti vastaan. Äänestysprosentti oli 47,8 prosenttia.

Itsehallintoa Pohjois-Englantiin oli ajanut erityisesti silloinen varapääministeri, työväenpuolueen John Prescott. Työväenpuolueen lisäksi itsehallintoa tuki ainakin liberaalidemokraattien puheenjohtaja Charles Kennedy; paikallisista julkisuuden henkilöistä sille ilmoittivat tukensa muiden muassa muusikko Sting, jalkapalloilijat Alan Shearer, Paul Gascoigne ja Peter Beardsley sekä Newcastle United FC -jalkapallojoukkueen silloinen omistaja John Hall. Itsehallintoa vastusti pääoppositiopuolue konservatiivipuolue, ja vastakampanjaa johti likemies John Elliott.

Aiemmin Tony Blairin hallitus oli järjestänyt kansanäänestykset itsehallinnosta Walesissä, Skotlannissa ja Suur-Lontoossa, joissa kaikissa äänestystulos oli myönteinen ja alueille luotiin itsehallinto. Alun perin samanlaiset kansanäänestykset oli tarkoitus pitää samana päivänä myös Lounais-Englannissa sekä Yorkshiressä ja Humberissa, mutta niitä lykättiin myöhemmäksi; Koillis-Englannin kansanäänestyksen tuloksen myötä muut kansanäänestykset peruttiin kokonaan.

Lähteet 

Kansanäänestykset
Koillis-Englanti
Englannin politiikka
NHL 22

NHL 22 on EA Canadan kehittämä ja EA Sportsin julkaisema jääkiekkoaiheinen urheilupeli, joka on NHL-pelisarjan 33. osa.

Uuden pelimoottorin myötä peli julkaistiin kahdeksannen sukupolven konsolien lisäksi ensimmäistä kertaa PlayStation 5:lle ja Xbox Series Series X/S:lle.

Pelissä on paljon uusia animaatioita ja liikkeitä. Grafiikoita ja animaatioita on paranneltu ja tehty realistisimmiksi. Pelissä on myös uusia ominaisuuksia ja pelattavuutta on parannettu. Esimerkiksi teköalystä on tehty parempi.

NHL 22 pelissä on IIHF-lisenssi. Pelin maajoukkueilla on aidot ja omat IIHF-peliasut ja -tunnukset. Pelissä supertähti ja eliitti pelaajilla on uusia X-Factor ominaisuuksia ja kykyjä. Peliin on lisätty mahdollisuus pelata nuorten maailmanmestaruuskisat. Tammikuussa 2022 peliin päivitettiin puolestaan miesten ja naisten MM-formaatit ja kokoonpanot.

Peliin on lisätty kolme uutta maajoukkuetta: Slovenia, Unkari ja Etelä-Korea. Pelissä on myös mukana uusin NHL joukkue Seattle Kraken.

Vuoden 2022 puolella pelistä poistettiin Venäjän sekä Valko-Venäjän maajoukkueet.

Pelin kansikuvassa on jääkiekkoilija Auston Matthews. Matthews on myös NHL 20-pelin kansikuvassa.

Soundtrack 
NHL 22-soundtrack paljastettiin 6. lokakuuta 2021, ja siinä esiintyvät artistit, kuten Angels & Airwaves, Grouplove, Jxdn, KennyHoopla, Machine Gun Kelly, Volbeat, Arkells, Dropkick Murphys, Imagine Dragons, Johnossi, K.Flay, Royal Blood, Strumbellas ja Twenty One Pilots. Pelissä on tähän mennessä sarjan suurin soundtrack, joka sisältää 44 kappaletta.

Vahvistetut Liigat  

•  Miesten maajoukkueet 

•  Naisten maajoukkueet

•  Nuorten maajoukkueet 

•  NHL

•  AHL

•  OHL

•  ECHL

•  CHL 

•  WHL

•  QMJHL

•  CHL

•  Liiga

•  SHL

•  HockeyAllsvenskan

•  ICE 

•  DEL

•  NL

•  ELH

Lähteet

Aiheesta muualla 
 Viralliset nettisivut

Vuoden 2021 videopelit
PlayStation 5 -pelit
Xbox Series X- ja Series S -pelit
NHL-pelit
Bibiana

Bibiana () on kunta Italiassa Piemonten alueella sijaitsevassa Torinon metropolikaupungissa. Vuoden 2021 alussa kunnassa oli 3 441 asukasta.

Lähteet

Aiheesta muualla

Torinon metropolikaupungin kunnat
Paul Vidal de la Blache

Paul Vidal de la Blache (21. heinäkuuta 1845 Pézenas, Hérault, Ranska – 12. heinäkuuta 1918 Tamaris-sur-Mer, Var, Ranska) oli ranskalainen maantieteilijä, jolla oli merkittävä vaikutus ihmismaantieteen kehitykseen.

Elämä ja ura
Vidal de la Blache opiskeli Pariisin Ecole Normale Supérieuressa ja aloitti maantieteen opinnot historian opintojen ohella. Hän sai jo varhain vaikutteita Saksan maantieteellisen tieteen uudistajilta Alexander von Humboldtilta ja Karl Ritteriltä, ja hän oli opettajanuransa aikana jatkuvassa yhteydessä näiden maanmiehiin Oscar Ferdinand Pescheliin, Ferdinand von Richthofeniin ja Friedrich Ratzeliin. Maantieteellisten syiden ja historiallisten tapahtumien väliset suhteet olivat hänen elämäntyönsä aihe, jonka tulokset näkyvät yhdessä hänen tunnetuimmista teoksistaan, Ernest Lavissen teoksen Histoire de France (1903) liitteenä olevassa Tableau General de la Geographic de France -teoksessa, joka myöhemmin julkaistiin erikseen. 

Vidal de la Blache liittyi Ateenan ranskalaiseen kouluun vuonna 1867 ja pääsi näin matkustamaan laajalti Välimeren maissa. Hänen ensimmäiset matkansa veivät hänet Italiaan, Kreikkaan, Vähään-Aasiaan, Syyriaan ja Egyptiin. Lyhyen Angersissa vietetyn ajan jälkeen hänet nimitettiin Nancyn yliopiston historian ja maantieteen professoriksi vuonna 1872. Vuodesta 1877 vuoteen 1898 hän opetti maantiedettä Ecole Normale Supérieuren ylemmillä luokilla, ja vuodesta 1898 vuoteen 1909 hänellä oli maantieteen professuuri Pariisin yliopistossa. Hän luennoi laajalti, ja hänen julkaisuihinsa kuuluu monumentaalinen Atlas General: Histoire et Geographic, joka julkaistiin ensimmäisen kerran vuonna 1894, ja jonka hän oli valmistellut perusteellisesti tuottamalla karttoja eri kouluasteiden opetusta varten. Hänen atlaksensa sisälsi historiallisia sekä fyysisen ja poliittisen maantieteen karttoja, ja siitä tuli klassinen ja välttämätön hakuteos ranskalaisessa maantieteen opiskelussa. Hän julkaisi myös sarjan esseitä, jotka käsittelivät erityisesti historiallis-taloustieteellisen maantieteen ongelmia, joista yksi mielenkiintoisimmista on postuumisti julkaistu teos Les grandes agglomérations humaines (1918). Vidal de la Blache perusti vuonna 1891 ja toimitti kuolemaansa saakka Annales de géographie -lehteä ja kirjoitti jatkuvasti siihen. Hänestä tuli Institut de Francen jäsen vuonna 1906.

Lähteet

Aiheesta muualla

Ranskalaiset maantieteilijät
Ranskan tiedeakatemian jäsenet 
Ranskalaiset professorit
Vuonna 1845 syntyneet
Vuonna 1918 kuolleet
Simon Emil Ammitzbøll-Bille

Simon Emil Ammitzbøll-Bille (vuoteen 2017 Simon Emil Ammitzbøll; s. 20. lokakuuta 1977 Hillerød) on tanskalainen tällä hetkellä sitoutumaton poliitikko. Hän kuului vuosina 2009–2019 liberaaliin allianssiin, mitä ennen hän oli ehtinyt olla radikaalin venstren sekä itse perustamansa porvarillisen keskustan jäsen. Erottuaan liberaalista allianssista hän perusti Christina Egelundin kanssa Fremad-puolueen, joka lakkautettiin seuraavana vuonna.

Ammitzbøll-Bille on istunut kansankäräjillä vuodesta 2005 ja hän toimi Tanskan talous- ja sisäministerinä vuosina 2016–2019.

Lähteet

Aiheesta muualla
 Simon Emil Ammitzbøll-Bille Tanskan kansankäräjien verkkosivuilla 

Tanskan sisäministerit
Tanskalaisten puolueiden puheenjohtajat
Vuonna 1977 syntyneet
Elävät henkilöt
Janaki Ammal

Edavaleth Kakkat Janaki Ammal (1897–1984) oli intialainen kasvitieteilijä. Hän tuli kuuluisaksi hyötykasvien jalostuksen ansiosta, ja käytti myöhemmin arvovaltaansa luonnonsuojelun hyväksi.

Janaki opiskeli kasvitiedettä Madrasissa. Tuohon aikaan Intiassa naisten lukutaitokin oli harvinaista, ja nainen yliopistossa oli harvinaisuus koko maailman mittakaavassa. Ammal toimi kolme vuotta opettajana naisten kristillisessä opistossa ennen kuin sai stipendin Yhdysvaltoihin. Hän opiskeli Michiganin yliopistossa kasvien sytologiaa, ja erikoistui hybridilajikkeiden kehittämiseen eri lajien ja jopa eri kasvisukujen risteytyksillä. Hän väitteli vuonna 1931.

Hän käytti osaamistaan makeampien sokeriruokolajien kehittämiseen. Omavaraisuus sokerin tuotannossa oli merkittävä asia itsenäisyyttä tavoittelevalle Intialle.

Chandrasekhara Raman perusti Intian tiedeakatemian vuonna 1935, ja valitsi Janakin yhdeksi sen ensimmäisistä jäsenistä. Janakin sukupuoli ja perhetausta alhaisessa kastissa aiheuttivat kuitenkin ongelmia. Vuonna 1940 hän muutti Englantiin, ja työskenteli John Innes Institutessa ja Royal Horticultural Societyssa.

Itsenäistyneen Tntian pääministeri Jawaharlal Nehru kutsui Janakin Intiaan kehittämään maan maataloutta. Hän kuitenkin huomasi, että ruoantuotannon tavoittelu oli johtamassa metsäkatoon, ja alkoi puhua luonnonvaraisten kasvilajien säilyttämisen tärkeydestä. Hän tuki voimakkaasti Save Silent Valley -liikettä, joka pyrki suojaamaan metsäistä laaksoa, jota uhkasi tekojärven alle jääminen. Laaksosta tuli Silent Valleyn kansallispuisto vajaa vuosi Janakin kuoleman jälkeen.

Janakin Intian tieteelle antaman panoksen johdosta hän sai Padma Shri -palkinnon vuonna 1977.

Lähteet 

Intialaiset biologit
Vuonna 1897 syntyneet
Vuonna 1984 kuolleet
Epilimnion

Epilimnion tarkoittaa järven pintakerrosta lämpötilakerrostuneisessa järvessä. Kerros on sekoittunut tasaisesti. Epilimnion on termokliinin yläpuolella ja kerros eroaa alempana olevasta metamolimnionista tiheyden perusteella. 

Lämpötila epilimnionissa on korkein kesällä ja kylmin talvella. Nämä lämpötilaerot erottavat epilimnionin muusta vesipatsaasta. Kerros on tärkeä fysikaalisille ja ekologisille prosesseille.
Tishreen Panorama

Tishreen Panorama on sotamuseo Syyria pääkaupunki Damaskoksessa. Sen pääaiheena on Israelia vastaan käyty jom kippur -sota. Museo valmistui Pohjois-Korean tuella vuonna 1998 ja se sai voimakkaita vaikutteita Pjongjangin Voittoisan isänmaan sotamuseosta ja maolaispropagandasta.

Museorakennuksen näyttelyihin lukeutuu maalauksia ja ulkotiloissa näytteillä on esimerkiksi vuoden 1973 sodan sotasaalista.

Historia

Museon rakennuttaminen alkoi Syyrian presidentti Hafiz al-Assadin kaudella vuonna 1992 ja se valmistui vuonna 1998. Museon pääaiheena on Israelia vastaan vuonna 1973 käyty jom kippur -sota. Sen suunnitteli joukko pohjoiskorealaisia. Se vastaakin paljolti Pohjois-Korean pääkaupunki Pjongjangissa sijaitsevaa Voittoisan isänmaan sotamuseota ja tyyli muistuttaa maolaispropagandataidetta. Syyrian ja Pohjois-Korean välejä on ajoittain kuvailtu läheiseksi, mutta täyttä selvyyttä tästä ei ole. Pohjois-Korea saattoi myös valiutua rakennuttajaksi yksinkertaisesti halvimpana vaihtoehtona.

Human Rights Watch haastatteli Syyrian sisällissodan aikana damaskoslaisia, joiden mukaan museon suunnalta olisi laukaistu ohjuksia, jotka on liitetty Bašar al-Assadin hallinnon väitettyihin kaasuiskuihin Damaskoksen lähiseudun taisteluissa.

Näyttelyt
Museon ulkotiloissa esillä on vuoden 1973 sodan sotasaalista, kuten israelilaisilta vallattuja panssarivaunuja, jeeppejä, ohjuksia, sekä helikopterien ja lentokoneiden jäännöksiä. Näytteillä on myös MiG-21 ja ensimmäisen syyrialaisen astronautin Muhammad Farisin Neuvostoliiton ja Syyrian yhteishankkeessa käyttämä avaruuskapseli. Museorakennuksen sisäänkäynnin ulkopuolella on suuri Hafiz al-Assadin pronssipatsas.

Museolla on maalauksia, joista suuri osa esittää Hafiz al-Assadia tai tämän perhettä. Esimerkiksi "isänmaallisen liiton muotokuva" esittää al-Assadia kaikkien eri Syyrian etnisten ryhmien ja yhteiskuntaluokkien reunustamana. Museon varsinainen panoraama on 30-asteen kuvakulman ääni- ja valotehosteita käsittävä taistelua Kuneitrasta Golanin kukkuloilla esittävä maalaus. Maalaus korostaa Syyrian lopulta pieneksi jäänyttä voitoa, sekä toisaalta israelilaistan julmuuksia. Kunteira oli tuhottu lähes tyystin. Osa maalauksista esittää -alAssadin ja sotien ohella historian avainkohtia, kuten Eblan kuningaskuntaa, Palmyraa ja Zenobiaa ja muslimikomentaja Saladinia.

Lähteet

Museot
Damaskoksen rakennukset ja rakennelmat
The Epoch Times

The Epoch Times () on Falun Gongiin liittyvä, monilla kielillä julkaistava lehti. Se vastustaa Kiinan kommunistista puoluetta. Lehden poliittinen linja on äärioikeistolainen ja se muun muassa kieltää ilmastonmuutoksen ja on tukenut Donald Trumpia sekä levittänyt QAnon-salaliittoteoriaa ja rokotevastaista propagandaa.

Katso myös
New Tang Dynasty Television, Falun Gongiin liittyvä TV-kanava

Lähteet

Falun Gong
Yhdysvaltalaiset lehdet
Äärioikeisto
SINoALICE

SINoALICE on Pokelabon kehittämä roolipelivideopeli Androidille ja iOS:lle. Pelin ohjaa Yoko Taro, joka tunnetaan paremmin työstään NieR- ja Drakengard-sarjoissa. Pelin julkaisi Japanissa Square Enix kesäkuussa 2017 ja maailmanlaajuisesti Pokelabo heinäkuussa 2020.

Juoni 
Kirjasto-nimisessä maailmassa, joka on täynnä lukemattomia tarinoita, jokaisen tarinan hahmot haluavat herättää kirjailijansa henkiin toivomaansa tulevaisuutta varten. Tätä varten he työskentelevät yhdessä kerätäkseen inokeja ja taistellakseen tarinoita syöviä painajaisia vastaan tietäen, että heidän on väistämättä tapettava toisensa saavuttaakseen toiveensa.

Kehitys 
Pelin piti alun perin julkaista Nexonin Japanin ulkopuolella, mutta se viivästyi määrittelemättömäksi ajaksi lokalisointisyistä. Pelin julkaiseminen luovutettiin sitten Pokelabon hoidettavaksi. Pelin soundtrackin tekivät Keiichi Okabe, Keigo Hoashi ja Shotaro Seo.

Vastaanotto 
Peli sai "mixed or medium" -luokituksen arvostelujen kokoajan Metacriticin mukaan.

Manga-sovitus 
Himikon kuvittama manga-sovitus aloitti MangaUp! palvelu vuonna 2019. Heinäkuussa 2021 Square Enix ilmoitti lisensoivansa mangan englanninkielistä julkaisua varten.

Viitteet

Ulkoiset linkit 

 virallinen nettisivu
Japanissa kehitetyt videopelit
Square Enixin videopelit
Tietokoneroolipelit
IOS-pelit
Android-pelit
Vuoden 2017 videopelit
Manga
Johann Gustav Droysen

Johann Gustav Bernhard Droysen (6. heinäkuuta 1808 Treptow an der Rega, Pommeri – 1. joulukuuta 1884 Berliini) oli saksalainen historioitsija ja poliitikko, joka preussilaisella isänmaallisella historiantulkinnallaan loi pohjaa Saksan yhdistymiselle.

Elämä ja ura
Droysen oli varuskuntapapin poika. Isän varhaisen kuoleman jälkeen hän opiskeli Berliinin yliopistossa filologiaa Barthold Georg Niebuhrin ja filosofiaa Friedrich Hegelin johdolla, toimi muutaman vuoden lukion opettajana ja myös professorina Berliinin yliopistossa ja herätti huomiota Aiskhyloksen (1832) ja Aristofanesin (1836–1838) käännöksillään sekä Aleksanteri Suurta (1833) ja hellenismin aikakautta käsittelevillä teoksillaan (1836–1843). Droysenia pidetään toisinaan hellenismi-termin keksijänä. 

Vuoden 1848 vallankumouksen jälkeen Droysenista tuli Frankfurtin parlamentin jäsen ja sen perustuslakikomitean sihteeri. Parlamentissa hän liittyi oikeistokeskustalaisiin, teki tiivistä yhteistyötä Friedrich Christoph Dahlmannin kanssa ja käytti kulisseissa huomattavaa vaikutusvaltaa parlamentin suuren perustuslakihankkeen valmistelussa ja täytäntöönpanossa. Kun Preussin kuningas Fredrik Vilhelm IV kieltäytyi Saksan keisarikruunusta vuonna 1849, Droysen vetäytyi pettyneenä politiikasta. 

Kielin yliopiston historian professorina (1840-1851) hän kuitenkin kirjoitti vuonna 1850 yhteistyössä Carl Samwerin kanssa historian Tanskan ja Schleswigin ja Holsteinin herttuakuntien välisistä suhteista vuodesta 1806 alkaen, joka vaikutti monien saksalaisten mielipiteisiin silloisesta kiistasta Tanskan kanssa. Vuonna 1844 hän toimitti niin sanotun Kielin adressin, protestikirjeen Tanskan politiikkaa vastaan. Hän osallistui myös yhdeksän Kielin professorin kirjoittamaan kirjoitukseen, jossa vastustettiin Tanskan kuninkaan Kristian VIII:n avoimessa kirjeessään esittämiä näkemyksiä oikeudestaan Schleswigiin. Droysen tuki herttuakuntien oikeuksia niin näkyvästi, että Holsteinin siirryttyä Tanskalle vuonna 1851 hän lähti Kielistä opettamaan Jenaan, jossa hän sai valmiiksi preussilaisen kenraalin Ludwig Yorck von Wartenburgin elämäkerran (1851–1852). Jäljellä olevat vuotensa hän käytti suuren teoksensa Geschichte der preußischen Politik (1855–1886) kirjoittamiseen. Tämä Droysenin kuollessa keskeneräinen teos päättyy vuoteen 1756. Droysenin historiankirjoitusten tarkoituksena oli ensisijaisesti Preussin historiallisen tehtävän osoittaminen Saksan kansallisessa yhdistymisessä, sellaisena kuin hän sen ymmärsi.

Lähteet

Aiheesta muualla 

saksalaiset tietokirjailijat
saksalaiset poliitikot
saksalaiset historioitsijat
Vuonna 1808 syntyneet
Vuonna 1884 kuolleet
Samuli Alonen

Samuli Alonen (s. 1977) on suomalainen kuvanveistäjä. Hän opiskeli muotoilijaksi Kuopion muotoiluakatemiassa. Vuonna 2000 valmistumisensa jälkeen Alonen rakensi Pykälistön vahtitupa-alueelle Jyväskylään oman ateljeensa. Taiteen luomista tukeakseen hän hankki vanhoja junavaunuja ja kunnosti niistä vaunugallerian pihapiirissä oleville raiteille.

Alonen voitti vuonna 2012 Billnäs Young Artists -nykytaidekilpailun, ja vuonna 2013 hän sai S-taidepalkinnon. Vuonna 2018 Alonen sai von Wright -innovaatiokilpailussa kunniamaininnan.

Koulutus 
 Kuopion muotoiluakatemia, 1997–2000
 Keski-Suomen käsi- ja taideteollisuusoppilaitos, 1994–1996

Luottamustoimet ja jäsenyydet 
 Suomen Kuvanveistäjäliitto
 Ornamo / Taidejaosto
 Jyväskylän taiteilijaseura
 Materia ry
 Taiteilijat O
 Keski-Suomen käsi - ja pienteollisuusyhdistys (puheenjohtaja vuodesta 2017)

Apurahat ja palkinnot 
 Von Wright -kilpailun valtakunnallinen innovaatiopalkinto luovuudesta vuonna 2018
 S-taidekilpailun finaalissa vuonna 2017 teoksella ”Yöperhonen”
 Taiteen Edistämiskeskus, kohdeapuraha vuonna 2014
 S-taidepalkinto teoksella ”Citybird” vuonna 2013
 Billnäs Young Artists -nykytaidekilpailun voitto vuonna 2012
 Vuoden Koskettavin veistos näyttelyn yleisöäänestyksen voitto ”Citybird”- veistoksille vuonna 2011
 Jyväskylän taiteilijaseura, Kiitos kuvataiteelta-palkinto vuonna 2008

Julkiset veistokset 

 Cityhirvi, 2008, Jyväskylä
 Toritimantti, 2013, Viitasaari
 Cityhirvet, Äänekoski kaupunki, Hirvaskangas
 Kotipesä, 2019, Tampere
 Cityhirvi, 2020, Tampere
 Vetonaula, 2022, Tuusula
 Kotkan kaupunki Fuksinpuisto ” Siivillä”
 Seinäjoen kaupunki

Kuvia julkisista teoksista

Teoksia yksityisten ja yritysten kokoelmissa 
 Jyväskylän kaupunki
 Kiina, Shanghain kaupunki
 Metalliliitto
 Outokumpu Oyj
 SAK
 Senaatti-kiinteistöt
 SOK
 Suomen Kivimuseo
 Suomen Käsityön Museo
 Vapo Oyj
 YIT Oyj
 Skanska
 Faba

Lähteet 

Suomalaiset kuvanveistäjät
Vuonna 1977 syntyneet
Elävät henkilöt
Xäkimcan Xalikov

Xäkimcan Şäyäxmät ulı Xalikov (ven. Хакимджан Шаяхметович Халиков, Hakimdžan Šajahmetovitš Halikov; 1933 Atninskin alue - 2002 Kazan) oli tataarilainen lastenrunoilija, opettaja ja toimittaja - palkittu kulttuurityöntekijä.

Teoksia 

 «Йолдызлар ничәү?» («Сколько на небе звёзд?», 1969),
 «Шук бабай» («Дед-озорник», 1970),
 «Тынычлык гөле» («Цветок мира», 1971),
 «Энәбикә» («Ёжик-пыжик», 1973),
 «Озын колаклы батыр» («Храбрец с длинными ушами», 1974),
 «Эшләпәле дуслар» («Друзья в шляпах», 1976),
 «Конфетное дерево» (русский перевод 1977),
 «Иң шатлыклы көнем» («Самый радостный день», 1983),
 «Канатлы мәче» («Крылатая кошка», 1989),
 «Зиһен ачкычлары» («Ключи памяти», 1993),
 «Сакчы күркә» («Индюк-охранник», 1997),
 «Сакаллы малай» («Бородатый мальчик», 2002),
 «Иң гадел дус» («Верный друг», 2005),
 «Канатлы куян» («Крылатый заяц», 2007).

Lähteet 

Vuonna 1933 syntyneet
Vuonna 2002 kuolleet
Tataarit
Tataarinkieliset kirjailijat
Chinwe Chukwuogo-Roy

Chinwe Chukwuogo-Roy (2. toukokuuta 1952 - 17. joulukuuta 2012) <ref>https://web.archive.org/web/20150107001554/http://www.familynotices24.co.uk</22381164?s_source=arsf_edt</ref>  oli nigerialainen taidemaalari. Hän syntyi Nigeriassa, mutta muutti vuonna 1975 Iso-Britanniaan. Hän maalasi muotokuvia, asetelmia ja maisemia. Näiden lisäksi hän toimi kuvanveistäjänä. 

Chunkwuogo-Roy maalasi lapsuutensa värikylläisiä maisemia ja samalla värikkyydellä aikuisuutensa kotiseudun Suffolkin maisemia. Hänen uransa huippu oli, kun hän sai maalata kuningatar Elisabet II:n muotokuvan vuonna 2002. Hän kuoli sairastettuaan syöpää.

Viitteet

Lisää aiheesta 
 https://art635.gallery/culture/the-art-of-chinwe-chukwuogo-roy
 Nigerialaiset taiteilijat
 Vuonna 1952 syntyneet
 Vuonna 2012 kuolleet
Itä-Timorin ritarikunta

Itä-Timorin ritarikunta () on Itä-Timorin korkein mahdollinen kunniamerkki, joka voidaan myöntää sellaiselle henkilölle, joka ei ole maan itsenäisyystaistelija tai kansallinen martyyri. Kunnianosoitus myönnetään henkilölle, joka on tehnyt poikkeuksellisen suuren palveluksen timorilaisille tai ihmiskunnalle. Lisäksi se voidaan myöntää sotilashenkilöstölle erittäin sankarillisesta toiminnasta.

Kunnianosoitus voidaan myöntää myös postuumisti.

Kunniamerkkiä jaetaan neljässä luokassa:

  Suurketju 
  Ketju
  Mitali
  Merkki

Suurketjua jaetaan ainoastaan valtionpäämiehille. Myös Itä-Timorin entiset presidentit, joita ei ole pantu viralta oikeusteitse, palkitaan suurketjuilla virkakautensa päätteeksi.

Lähteet 

Itä-Timorin kunniamerkit
Ritarikunnat
Elna Borch

Elna Inger Cathrine Borch (6. joulukuuta 1869 Roskilde – 3. lokakuuta 1950 Kööpenhamina) oli tanskalainen kuvanveistäjä. Borch opiskeli kuvanveistoa August Saabyen oppilaana ja oli ensimmäisten naistenkuvaveistäjien joukossa muovailemassa suurempaa figuuriryhmää kerralla.  

Borch omaksui opettajansa naturalistisen tyylin, minkä voi havaita varhaisissa muotokuvissan. Debyyttinäyttelynsä hän piti vuonna 1891. Hän teki opintokäyntejä Pariisiin ja Firenzeen ja niiden vaikutuksena hänen tyylistään tuli symbolistisempi. Panimon omistaja Carl Jacobsen kiinnostui hänen töistään ja hankki niitä kokoelmiinsa. Hänestä tuli ensimmäinen naistaiteilija, joka sai työnsä Ny Carlsberg Glyptotekiin. 

Vanhemmalla iällään Borch kiinnostui eläinten oikeuksista. Hänen töitään oli vuonna 1927 esillä New Yorkissa. Vuonna 1936 hänelle myönnettiin merkittävä tanskalainen naistaiteilijoille myönnettävä tunnustus; Tagea Brandt Rejselegat.

Viitteet 

 Tanskalaiset kuvanveistäjät
 Vuonna 1869 syntyneet
 Vuonna 1950 kuolleet